als_Latn dik_Latn tur_Latn
Aktori legjendar Necati Sasmaz, i njohur si Polat Alemdari i “Luginës së Ujqërve” përgatitet të rikthehet me një film kinematografik.
Filmi “Kurtlar Vadisi Vatan” (Lugina e Ujqërve Atdheu) ka nisur xhirimet në Antalia dhe kompania e produksionit ka publikuar fotot e para nga shesh-xhirimi.
Filmi do të shfaqet së shpejti në kinematë turke dhe ato të jashtme, por kompania nuk ka publikuar ende muajin dhe datën e saktë të premierës.
“Milliyet” thotë se në film do të luajnë aktorët e famshëm që kanë luajtur për vite me radhë në serialin “Lugina e Ujqërve”.
Filmi pritet me shumë kureshtje, veçanërisht pasi këtë vit Necati Sasmaz nuk u rikthye si zakonisht me serialin e ndjekur pas pushimeve të verës, por ka vendosur të rikthehet me një film kinematografik./tvklan.al
als_Latn als_Latn als_Latn als_Latn als_Latn